**PRIJEDLOG**

Na temelju članka 359. - 362. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 146/08, 38/09, 153/09, 143/12, 152/14), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21) **Općinsko vijeće Općine Martijanec** na svojoj **13.** **sjednici** **održanoj dana 13. prosinca 2022. godine donosi**

**O D L U K U**

**o preuzimanju nekretnine kč.br. 1282, k.o. Slanje**

 **upisana kao društveno vlasništvo u vlasništvo Općine Martijanec**

**Članak 1.**

Ovom Odlukom Općina Martijanec preuzima u vlasništvo nekretninu na području Općine Martijanec upisanu u zemljišne knjige Općinskog suda u Varaždinu, zemljišnoknjižni odjel Ludbreg, označenu kao kč.br. 1282, k.o. Slanje, ZK uložak 3137, opisano kao DRUŠTVENI DOM, DVORIŠTE U RIVALNOM, ukupne površine 1108 m², na kojoj je upisano društveno vlasništvo, a kao korisnik je upisano Šumsko gospodarstvo Varaždin.

**Članak 2.**

Općinski sud u Varaždinu, zemljišnoknjižni odjel Ludbreg će temeljem ove Odluke na nekretnini iz članka 1. ove Odluke izvršiti upis brisanja društvenog vlasništva i prava korištenja uz istodobnu uknjižbu prava vlasništva iste na ime i korist Općine Martijanec.

**Članak 3.**

Ovom Odlukom ovlašćuje se općinski načelnik Općine Martijanec da izvrši sve potrebne radnje radi upisa brisanja društvenog vlasništva i prava korištenja uz istodobnu uknjižbu prava vlasništva na ime i korist Općine Martijanec na nekretninama iz članka 1. ove Odluke.

Ovom Odlukom ovlašćuje se načelnik Općine Martijanec da izvrši i ostale potrebne radnje radi sređivanja zemljišnoknjižnog stanja glede nekretnina iz članka 1. ove Odluke (otpis i pripis čestica u zemljišnoknjižne uloške, brisanje eventualnih tereta i sl.).

**Članak 4.**

Ova Odluka stupa na snagu osmi dan od dana objave u „Službenom vjesniku Varaždinske županije“.

KLASA: 940-01/22-01/4

URBROJ: 2186-19-01-22-6

Martijanec, 13. prosinca 2022. godine

 **PREDSJEDNIK**

 **OPĆINSKOG VIJEĆA**

 Stjepan Golubić, ing.

**O B R A Z L O Ž E N J E**

**uz prijedlog Odluke**

**o preuzimanju nekretnine kč.br. 1282, k.o. Slanje upisane kao društveno vlasništvo u vlasništvo Općine Martijanec**

**I. PRAVNI TEMELJ ZA DONOŠENJE ODLUKE**

 Na temelju članka 360. i dalje Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 146/08, 38/09, 153/09, 143/12, 152/14), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Martijanec („Službeni vjesnik Varaždinske županije“ broj 10/13, 24/13, 18/18, 09/20, 14/21).

**II. OCJENA STANJA, OSNOVNA PITANJA KOJA SE TREBAJU UREDITI I SVRHA KOJA SE ŽELI POSTIĆI DONOŠENJEM ODLUKE**

U ZK ulošku broj 3137, k.o. Slanje upisana je kč.br. 1282, opisana kao DRUŠTVENI DOM, DVORIŠTE U RIVALNOM, ukupne površine 1108 m², u društvenom vlasništvu, a kao korisnik je upisano Šumsko gospodarstvo Varaždin. U posjedovnom listu broj 1111, k.o. Slanje upisana je Općina Martijanec – mjesni odbor Rivalno, Varaždinska 64, Martijanec.

Temeljem odredbi Zakona o vlasništvu i drugim stvarnim pravima (članak 360. i dalje) i stupanjem na snagu toga zakona predmetna nekretnina na kojoj je upisano društveno vlasništvo postala je vlasništvo jedinice lokalne samouprave koja je pravni sljednik upisanog korisnika koji je naznačen kao organ upravljanja odnosno korištenja.

**III.** **OCJENA SREDSTAVA POTREBNIH ZA PROVOĐENJE OPĆEG AKTA TE NAČIN KAKO ĆE SE OSIGURATI**

Za provedbu ove Odluke nije potrebno osigurati sredstva u Proračunu Općine Martijanec.